“劫後重生” 的感謝

每年都出一封咁的感謝信, 好似已成為慣例. 但係, 其實每年搞完outing 之後, 個心總會有種好感激的感覺. 因為見到大家毫不計較咁付出, 只要是對學員好的, 對活動好的, 都盡力去做, 捱更底夜, 無啖好食, 都在所不惜. 雖然大家的目標都係為同社, 為衝勁營, 但係我都係好感謝大家. 總之, “劫後重生2003”訓練營能夠順利完成, 全賴各兄弟姐妹的齊心合力. 在此我好多謝大家支持及幫助 (排名不分先後). 

「水鬼隊」, 包括:  Raymond, 首遜, Andy, Zoe, Tony , 竹筏渡海一直都是一種高危活動, 所以若果無你地, 就無竹筏渡海. 其中 Zoe身兼 廚師, 幫手整咁美味的晚宴. Tony 做埋魔鬼教練. 感激不盡. 
戰地記者 – ah倫, 為這次活動留下動人一刻的美麗回憶, 仲要幫埋做收數 (車費), 真係唔該哂. 

物資總監兼大廚 – Ray Wong, 你的認真程度, 盡心盡力, 又做埋臨時水鬼隊, 搬運工人…. 令我好感動, 加上你又比好多意見同idea 來令到個活動進行得更順利, thank you. 

定向高手 – 鍾仔及高佬(何思銘), 你地不單止幫手帶路, 仲做埋阿四, 走走“笛笛”, 如果無你地, 我就真係分身都唔得掂.

民歌王子 – 阿陽, 有你的結他, 令活動生色不少. 仲有要你做埋廚師, 又做臨時水鬼, 使出渾身解數, 真係勁, 希望再有機會同你jam 歌. 

Philip 好開心同你合作 “只可活十個” 環節, o係你身上我學到野, 你進步左好多, (或者可能只是我之前未發覺, 哈哈!!) , 

小華 – 多謝你的幫手, 亦很抱歉唔能夠照顧到你, 希望你快d 好番啦. 

Joseph – 第一次同你合作做老細, 就合作得咁好, 好多位你到安排得好好, 做得好正, 掂呀你. 下年的 Cast Away係你啦!!! (我終於可以退下來了)

三黃 – 真係好開心見到你來打氣, 因為我地班後生, 好想d 前輩出來支持下, 比d意見. 你的物資運送法非常好. Thx. 

大老細 – 阿兆, 雖然你唔得閒, 都仲要來小屋幫手. Thx.

所有輔導員, 你地真係好全心去輔助”組”的成長, 今次仲要捱肚餓, 又無得訓. 

辛苦哂啦各位. 

by 史丹利

p.s. o係回程的路上, 我想起呢首歌, 現在同大家分享下:

總有愛 -- beyond
千般百股暖流  從你關心的說話  深深感激一切  我一生記心中
在急風撲面而來  迷失中找到你  我的心不須驚怕  有你伴我身邊
* 時光總飛逝  未能停留  容許多給你愛  以歌聲感激  知心好友
我願為你高歌  有天可相聚  未曾遺忘  人海中得到你  
與天邊中的海角與你  快樂地再高歌 *

風吹雨打過程  成我一生的鍛練  不懂哭泣衝刺  有歡呼有歌聲
讓心窩熾熱未來  人生中總有愛  以雙手驅走黑暗  有願望有星光
Repeat*

